News Update: Coinbase ซื้อคริปโทฯ อีก 500 ล้านดอลลาร์ สนใจ Ethereum, Proof of Stake และ Defi มีแผนนำกำไรในอนาคต 10% มาลงทุนคริปโทฯ - FINNOMENA
Brian Armstrong CEO บริษัท Coinbase ประกาศผ่านทางทวิตเตอร์ว่า บอร์ดบริหารได้อนุมัติการซื้อคริปโทฯ มูลค่ากว่า 500 ล้านดอลลาร์เข้าสู่งบดุลของบริษัท
20 ส.ค. 2564

Brian Armstrong CEO บริษัท Coinbase แพลตฟอร์มซื้อขายคริปโทฯ ของสหรัฐฯ ประกาศผ่านทางทวิตเตอร์ว่า บอร์ดบริหารได้อนุมัติการซื้อคริปโทฯ มูลค่ากว่า 500 ล้านดอลลาร์เข้าสู่งบดุลของบริษัท และจะนำกำไรของบริษัทในอนาคต 10% มาลงทุนในคริปโทฯ เพราะเชื่อว่ากำไรจะเติบโตเมื่อเวลาผ่านไป
สัปดาห์ที่แล้ว Coinbase ประกาศงบไตรมาส 2 ของปี โดยมีกำไรอยู่ที่ 1,600 ล้านดอลลาร์ และมี Cash Balance อยู่ที่ 4,400 ล้านดอลลาร์ 
หลายคนคาดว่าบริษัทจะนำเงินส่วนใหญ่ไปลงทุนใน Bitcoin แต่ Alesia Haas CFO ของบริษัท กล่าวว่า Coinbase จะเป็นบริษัทมหาชนแห่งแรกที่ถือครอง Ethereum, Proof of Stake และ Defi ในงบดุลของบริษัท
Alesia Haas ระบุว่า ธุรกรรมทางการเงินในปัจจุบันของ Coinbase ใช้เงินสด ซึ่งขัดแย้งกับภาพลักษณ์ของบริษัทที่พยายามเป็นผู้นำในการใช้คริปโทฯ
หุ้น Coinbase (COIN) ปรับตัวเพิ่มขึ้น 1.58% ในขณะที่ Bitcoin ปรับตัวเพิ่มขึ้นเล็กน้อย อยู่ในช่วงราคา 47,000 – 47,2000 ดอลลาร์ 
เมื่อวานนี้ (19 ส.ค.) Coinbase ได้เปิดให้บริการแพลตฟอร์มซื้อขายในประเทศญี่ปุ่นภายใต้ชื่อ Coinbase K.K.
อ้างอิง: https://seekingalpha.com/news/3732562-coinbase-buying-crypto-for-balance-sheet
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Coinbase
Crypto
DeFi
Ethereum
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA